**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ĮGALIOJIMŲ SUTEIKIMO PLUNGĖS RAJONO SAVIVALDYBĖS ADMINISTRACIJOS DIREKTORIUI**

2018 m. spalio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 17 punktu ir 16 straipsnio 4 dalimi bei atsižvelgdama į Sveikatos ir socialinės apsaugos komiteto 2018 m. spalio 15 d. siūlymą Nr. AS-6383, Plungės rajono savivaldybės taryba nusprendžia:

Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti papildomus susitarimus su UAB ,,Plungės sveikatos centras“, UAB ,,Klinika Pulsas“ bei A. Klišonio komercine firma ,,Inesa“ (toliau – Įstaigos), kuriais Įstaigos, įsipareigotų vykdyti 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašo reikalavimą projektų įgyvendinimo metu bei 5 metus po projektų finansavimo pabaigos užtikrinti pirminės asmens sveikatos priežiūros paslaugų prieinamumą jų aptarnaujamose teritorijose, nurodytose projektuose.

Savivaldybės meras

SUDERINTA:

Administracijos direktorius Gintaras Bagužis

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Strateginio planavimo ir investicijų skyriaus vyr. specialistė Ingrida Stanienė

Sprendimą ruošė

savivaldybės gydytoja Oresta Gerulskienė,

2018-10-17

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL ĮGALIOJIMŲ SUTEIKIMO PLUNGĖS RAJONO SAVIVALDYBĖS ADMINISTRACIJOS DIREKTORIUI“**

2018 m. spalio 17 d.

Plungė

1. Sprendimo projekto esmė - įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti papildomus susitarimus su UAB ,,Plungės sveikatos centras“, UAB ,,Klinika Pulsas“ bei A. Klišonio komercine firma ,,Inesa“ (toliau – Įstaigos) prie sutarčių, kuriais Įstaigos, įsipareigotų vykdyti 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašo reikalavimą projektų įgyvendinimo metu bei 5 metus po projektų finansavimo pabaigos užtikrinti pirminės asmens sveikatos priežiūros paslaugų prieinamumą jų aptarnaujamose teritorijose, nurodytose projektuose.

2. Kuo vadovaujantis parengtas sprendimo projektas.

Sprendimo projektas parengtas, vadovaujantis Vadovaudamasi Lietuvos Respublikos vietos savivaldos įstatymo 6 straipsnio 17 punktu ir 16 straipsnio 4 dalimi bei atsižvelgdama į Sveikatos ir socialinės apsaugos komiteto 2018 m. spalio 15 d. siūlymą Nr. AS-6383.

3. Sprendimo projekto tikslas ir uždaviniai - pagerinti pirminės asmens sveikatos priežiūros paslaugų prieinamumą ir kokybę. Projektų metu įgyvendinamos tokios veiklos, kaip Įstaigų patalpų remontas, baldų, medicininės ir kompiuterinės įrangos įsigijimas, įrangos, reikalingos norint užtikrinti sveikatos priežiūros paslaugas pacientų namuose, įsigijimas, tikslinių transporto priemonių pacientams lankyti ir paslaugoms teikti namuose įsigijimas. Naudos gavėjai – gyventojai, turintys galimybę pasinaudoti pagerintomis sveikatos priežiūros paslaugomis, tiksliau, - prie asmens sveikatos priežiūros įstaigos prisirašę asmenys (tiek miesto, tiek kaimiškų vietovių).

4. Laukiami rezultatai. Pritarus šiam Plungės rajono savivaldybės tarybos sprendimui, projektų įgyvendinimo metu bei 5 metus po projekto finansavimo pabaigos Įstaigos užtikrintų pirminės asmens sveikatos priežiūros paslaugų prieinamumą jų aptarnaujamose teritorijose.

5. **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenustatyta* |
| *Finansams* |  | *nenumatomas* |
| *Socialinei aplinkai* | *numatomas* |  |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* | *numatomas* |  |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė